ארוויג והמכשפה

ארוויג והמכשפה (ביפנית: アーヤと魔女) הוא סרט הנפשה ממוחשבת יפני משנת 2020, אשר בוים על ידי גורו מיאזאקי על בסיס תסריט מאת קייקו ניווה ואמי גונג'י. הסרט מבוסס על ספר באותו השם מאת הסופרת הבריטית דיאנה וין ג'ונס.

זוהי הפקה משותפת של האולפנים ג'יבלי ו-NHK. הקרנת הבכורה של הסרט התקיימה ב-18 באוקטובר 2020.

הסרט, אשר מאופיין בסגנון הנפשת תלת-ממד ייחודי, שונה מכל יתר הסרטים של סטודיו ג'יבלי שהם בהנפשה מסורתית שצוירו ביד.

 עלילה 
באנגליה של שנות ה-90, מכשפה משאירה את בתה, ארווייג, בבית היתומים של סנט מורוולד. מנהלת הבית חושבת שהשם לא מתאים לילדה ומשנה אותו לאריקה ויג. שנים לאחר מכן, ארווייג היא ילדה שובבה בת 10 שמרגישה נוח מאוד בבית יתומים שבו כולם עושים מה שהיא רוצה. היא אוהבת לגור שם עם חברתה קאסטרד ואף לא רוצה שיאמצו אותה.

יום אחד, זוג מוזר, בלה יאגה ומאנדרייק, מאמצים את ארווייג נגד רצונה. כשהם חוזרים הביתה, בלה יאגה אומרת לארווייג שהיא מכשפה, ושבגלל זה היא אימצה את ארווייג – לשם "זוג ידיים נוסף" שיעזור בבית. ארווייג מסכימה לעזור, רק אם בלה יאגה תלמד אותה קסמים בתמורה. ארווייג מכינה מרכיבים לכשפים ומנקה את חדר העבודה. עייפה מהעבודה, היא מנסה לעזוב את הבית, אך מגלה שכל היציאות ננעלו בכישוף על ידי מאנדרייק. היא מתוסכלת עוד יותר כי בלה יאגה אף פעם לא מלמדת אותה קסמים.

אירוויג מתחילה להאזין לקלטות מלהקה ישנה בשם "אירוויג" ומגלה שחתול המחמד של בלה יאגה, תומאס, יכול לדבר. השניים נכנסים לחדר העבודה בלילה כדי ליצור כישוף שיעשה אותם עמידים לקסם, והופכים חסינים לעונשים של בלה יאגה. הם גם עובדים על כישוף שייתן לבלה יגה 'זוג ידיים נוסף' בגוף שלה כך שאירוויג תוכל להשתחרר מעבודתה.

הכישוף מצליח ובלה יאגה זועמת על זוג הידיים הנוסף שלה, ומטילה תולעים קסומות שמופיעות בחדר של אירוויג. בגלל עמידותה הקסומה של אירוויג, התולעים לא מזיקות לה. אירוויג שולחת את התולעים דרך חור בקיר, מה שמכעיס את מנדראק. בעקבות הכאוס, אירוויג פורצת לחדרו של מנדראק ומגלה שהוא ובלה יאגה היו חברים בלהקת "אירוויג". מנדראק מופיע ומספר את סיפור הלהקה, וגילה כי הזמרת שלה הייתה אמה של אירוויג.

באמצעות כוחה, אירוויג מסוגלת להשתלט על הבית ולגרום לאחרים לעשות את מה שהיא רוצה. היא אף מצליחה להזמין את חברתה, קאסטארד, לבקר בשבת חג המולד. כשהיא מגיעה, גם אמה של אירוויג מגיעה ומפתיעה אותה

 דמויות ומדבבים 
לפי IMDb, IMDb
 דמות  דיבוב (ביפנית)  דיבוב (באנגלית) ארוויג  קוקורו היראסווה  טיילור הנדרסון מר ג'קינס  יוג'י אואדה  ג'.ב'. בלנק הטבח  איצושי טויוקאווה  טום ברומהד מטרון  שינובו טראג'ימה  פנדורה קולין העוזרת של מטרון  איצוסי טויאקאווה  אלכס קרטנה מנדרייק  איצושי טויאקאווה  ריצ'רד א. גרנט טומאסו  גקו המאדה  דן סטיבנס פיליס  שרינה מונף  סאמר ג'קינס בלה יאגה  שינובו טראג'ימה  ונסה מארשול אמה של ארוויג  שרינה מונף  קאסי מסקגייבס

 הפקה 
בימויו של גורו מיאזאקי, הסרט הוכרז כסרט האנימציה התלת-ממדי המלא הראשון של אולפני ג'יבלי והוא תוכנן לעלות בשידור טלוויזיוני ב-NHK בסוף שנת 2020. ב-19 ביוני 2020, מיאזאקי חשף תמונות מהסרט.First Look: Gorô Miyazaki’s ‘Earwig And The Witch’ (exclusive) | News | Screen גורו סיפר שאביו אמר לו ללכת על זה וטושיו סוזוקי עודד אותו, אבל לאחר מכן נותר לבד ועשה את האנימה עם צוות צעיר ו"לא התייעץ בכלל עם המבוגרים." הוא גם אמר שהוא היחיד באולפן שיודע את שיטת יצירת האנימציה בתלת-ממד.Goro Miyazaki Says He's Confident in Upcoming Earwig and the Witch CG Film - Interest - Anime News Network

 הפצה 
 בכורה עולמית 
הסרט היה מתוכנן לעלות לאקרנים בפסטיבל קאן לקולנוע של 2020 לפני שהאירוע בוטל בעקבות מגפת הקורונה. במקום זאת, הוא עלה לראשונה בפסטיבל הסרטים לומייר במטרופולין ליון, ב-18 באוקטובר 2020.Aya et la sorcière - Manifestations

 יפן 
בנובמבר 2020, פורסמם מידע על שחקני הסרט וצוות ההפקה, יחד עם פרטי העלילה ותאריך השידור שלו. הוא שודר בערוץ NHK General TV ב-30 בדצמבר 2020.

ב-11 בפברואר 2021 הודיעה חברת טוהו שהסרט צפוי לצאת בהקרנה מסחרית ביפן ב-29 באפריל 2021. גרסה זו כוללת כמה סצנות שלא הוצגו בגרסת השידור הטלוויזיונית (אך כבר כלולות בגרסאות הסרט שהוקמו מחוץ ליפן).Earwig and the Witch Gets Theatrical Screenings With New Footage, Dolby Cinema in Japan on April 29 - News - Anime News Network

ב-23 באפריל 2021 הסרט הוסר מלוח מועדי ההפצה בעקבות מגפת הקורונה. מאוחר יותר הוכרז כי תאריך ההפצה החדש יהיה ב-27 באוגוסט 2021.

הסרט יצא ב-DVD וב-Blu-ray Disc על ידי פוני קניון ב-1 בדצמבר 2021, מה שהפך אותו לסרט הראשון של אולפני ג'יבלי מאז השחרור המקורי ב-VHS של 'לחישות מהלב' שלא הופץ על ידי וולט דיסני יפן.『劇場版 アーヤと魔女』Blu-ray・DVD | ポニーキャニオン עם זאת, וולט דיסני יפן שחרר את הסרט (בהיתר מפוני קניון) כחלק ממארז ביום אותו יום, הכולל את סרטי התכנים של אולפני גיבורי שאינם של הייאו מיאזאקי או איסאו טקהאטה.スタジオジブリ作品｜ウォルト・ディズニー・スタジオ公式

 הפצה עולמית בסטרימינג 
ב-13 באוקטובר 2021 נמסר כי נטפליקס רכשה את זכויות השידור העולמיות של הסרט, למעט יפן וארצות הברית. הסרט יצא לשירות ב-18 בנובמבר 2021.

 מוזיקה 

אטושי טקבו הלחין את המוזיקה לסרט. שיר הנושא, "אל תפריעי לי", ושיר הסיום, "אטאשי נו סקאי סאיפוקו" (あたしの世界征服; בעברית: "שליטת העולם שלי"), מבוצעים על ידי להקה שמורכבת במיוחד עבור הסרט, הכוללת את שרינה מונף בשירה, הירוקי ימאמוטו בגיטרה, קיוקאזו טאקאנו בבס, קאוווקה שישידו בתופים, וטאקבה במקלדות. אלבום פסקול המקורי של הסרט יצא לאור ב-6 בינואר 2021. האלבום "Earwig and the Witch Songbook: 13 Lime Avenue" שנקשר ללהקה הדמיונית "Earwig" מהסרט, יצא לאור ב-26 בינואר 2022. בנוסף למוזיקאים המוזכרים לעיל (למעט טאקאנו), האלבום כולל גם את הזמרת רמי מאצו מ-Glim Spanky ואת המוזיקאי התומך של Yoasobi, היקארו יאממוטו. 

 ביקורות 
הסרט התקבל בצורה בינונית או שלילית.

באתר IMDb לסרט ציון כולל של 4.7/10 על פי 6.8 אלף דירוגים.Âya to majo (TV Movie 2020) - IMDb

באתר Rotten Tomatoes לסרט ציון של 28% ביקורות מבקרים חיוביות על פי 68 ביקורות.Earwig and the Witch | Rotten Tomatoes

ב-Metacritic לסרט ציון של 46% מהמבקרים על סמך 23 ביקורות.Earwig and the Witch Reviews - Metacritic

באתר עין הדג כתב רם קיץ שעל מנת ליהנות מהסרט מומלץ להנמיך ציפיות. הוא מתח ביקורת על הסוף שלא מספק תשובות לשאלות שנשאלו בתחילת הסרט.

בעוד אתר הוענק לסרט דירוג של 5/10 cטענה שהסרט מרגיש כמו צל שטוח של הקסם שבסרטי ג'יבלי.

 בקופות 
נכון לאוקטובר 2021, הסרט "ארוויג והמכשפה" הרוויח 173,704 דולר בקופות בצפון אמריקה ו-669,040 דולר מאזורים אחרים, עם סך עולמי של 842,744 דולר אמריקאי. 

 קישורים חיצוניים 


 הערות שוליים 

קטגוריה:סטודיו ג'יבלי: סרטים
קטגוריה:סרטים שיציאתם נדחתה בעקבות מגפת הקורונה
קטגוריה:מכשפות בקולנוע ובטלוויזיה
קטגוריה:סרטים יפניים
קטגוריה:סרטי 2020
קטגוריה:סרטי אנימציה ממוחשבת
קטגוריה:סרטי אנימציה על יתומים